PPKE BTK

**PÁZMÁNY SZENIOR EGYETEM**

2025 őszi szemeszter

**jelenléti kurzus**

**VESTIGIA. Magyarok nyomai Itáliában, olaszok nyomai Magyarországon a reneszánsz időszakában**

*Tudományág:* történelem

A PPKE Olasz Tanszékén létrejött Vestigia Kutatócsoport 2010 óta elsősorban olaszországi közgyűjtemények magyar vonatkozású dokumentumait gyűjti és kutatja, de a kutatócsoport tagjai saját szakterületüknek megfelelően hadtörténeti, művészettörténeti, diplomáciatörténeti, egyháztörténeti, udvartörténeti, sőt nyelv- és irodalomtörténeti téren is kamatoztatják a felhalmozott adatokat. A kurzus ebből kínál egy válogatást, sok, a közelmúltig feltáratlan dokumentum alapján. Eddig megjelent tanulmányköteteink, forráskiadványunk, a Magyar Nemzeti Levéltár honlapján közzétett virtuális kiállítás és a Vestigia adatbázis további elmélyülésre csábítja az érdeklődőket. A kurzus során a reneszánsz kor olasz-magyar kapcsolatainak részleteibe szeretnénk betekintést nyújtani a résztvevők számára, akiknek lehetőségük nyílik megismerni a kutatókat, kérdéseket feltenni, együtt gondolkodni a korszakról.

Az előadások **szerdai** napokon 17 órakor kezdődnek.

|  |  |  |
| --- | --- | --- |
| Dátum | A kurzus előadásai | Előadó |
| Szeptember 10. | Kémek, katonák, kereskedők. Kíváncsi olaszok magyar földön | Dr. Domokos György |
| Szeptember 24. | Mit jelentett jólértesültnek lenni a 16. század elején? Az Itáliába küldött diplomáciai levelek tanulságai | Dr. Kristóf Ilona |
| Október 1. | Magyar szentek a reneszánsz Itáliában | Dr. Falvay Dávid |
| Október 8. | Olasz hadvezérek Magyarországon | Dr. F. Molnár Mónika |
| Október 29. | Itáliai reneszánsz lazúrhímzések nyomában – Bakócz Tamás miseruhája az esztergomi Főszékesegyházi Kincstárban | Dr. Szabó Ágnes |
| November 5. | A Beatrix királyné környezetében élő olaszok sorsa Magyarországon | Dr. Kuffart Hajnalka |